Christian Letter of Commendation4
Material: papyrus
Place: Oxyrhynchites
Categories: Brief (christlich, privat)
Paulos an Serapion (?)
Los
Freundschaft
Empfehlung
Vergleich mit Spiegel
τῶι κυρίῳ μου [ἀ]δελφῶι 
Παῦλος εὖ [πράτ]τειν
τῶι ἔσοπτρον κτησαμένωι ἢ ἄλλο τι τοιοῦτο ἐν
χειρὶ ἔχοντι ἐν οἷς τὰ πρόσωπα ἐνοπτρίζεται
οὐ χρεία ἐστιν τοῦ λέγοντος ἢ μαρτυροῦντος
περὶ τοῦ αὐτῶι ἐπικειμένου χαρακτῆρος
καὶ τῆς χροίας καὶ τοῦ εἴδους ὅπως  ὑπάρχει.
αὐτὸς γὰρ διʼ ἑαυτοῦ μάρτυς γέγονεν καὶ λέ
γειν δύναται περὶ τῆς ἰδία[ς ὁ]μοιώσεως.
καὶ οὐχ ὅτε τις αὐτῷ λέγει ἢ σαφηνίζει πε
ρὶ τοῦ κάλλους καὶ τῆς εὐπρεπείας τῆς πε
ρὶ αὐτὸν τότε πιστεύει. οὐ γὰρ κατὰ τοὺς ἄλ
λους ὑπάρχει τοὺς ἐν ἀγνοίαι ὄντας
καὶ τοῦ ἐσόπτρου πόρρω καθεστῶ
τας τοῦ τὰς πάντων ὁμοιώσεις ἐπιδεί
ξαντος. τὸ αὐτὸ δέ ἐστιν καὶ πρὸς σέ,
ὦ φίλτατε. καὶ γὰρ ὡς διʼ ἐσ[ό]πτρου κα
τῖδες τὴν πρὸς σέ μου ἔ[μ]φυτον
στοργὴν καὶ ἀγάπην τὴν ἀεὶ νέαν.
περὶ δὲ τῶν ἡμετέρων γνωρίμων
τῶν σοι τὰ γράμματα καταφερόντων
[οὐ δέ]ον μοι ἐστιν γράψαι  .. ἐπ[ιστα]
μ[ένῳ] τὴν πρὸς [πά]ντας σοῦ φιλίαν
κα[ὶ στο]ργήν, μάλιστα πρὸς τοὺς ἡμετέρους
ἀδελφούς. προσδέξαι οὖν ἐν ἀγάπῃ
ὡς φίλους, οὐ γὰρ κατηχούμενοί εἰσιν
ἀ[λ]λὰ τῶν περὶ Ἰσίωνος καὶ Νικολάου
ἰδ[ί]οι τυγχάνουσι, καὶ εἴ τι αὐτοῖς ποιεῖς ἐμο[ὶ] ἐποί
ησας. πάντες οἱ ἐνθάδε ἀδελφοὶ πρ[οσ]
αγορεύουσιν ὑμᾶς. ἀσπάσαι κα[ὶ] τοὺς σὺν
σοὶ πάντας ἀδελφοὺς ἐκλεκτού[ς] τε καὶ [κα]
τηχουμένους.
ἔρρωσο ὑμᾶς εὔχομαι
καὶ εἰ δυνατὸν σοί ἐστιν τοῖς ἄλλοις γράψαι περὶ [τούτων] μὴ ὀκνήσις ὅπως προσδέξωνται
κατὰ τόπον
Παῦλος τῷ ἀδελφῷ <gap/>ιων[ι]